CELEX: 62015TB0570
Language: sk
Date: 2017-10-26 00:00:00
Title: Vec T-570/15: Uznesenie Všeobecného súdu z 26. októbra 2017 – Federcaccia della Regione Liguria a i./Komisia („Životné prostredie — Ochrana voľne žijúceho vtáctva — Druhy vtáctva, ktoré možno loviť — Podmienky, ktoré sa majú dodržať vnútroštátnymi predpismi týkajúcimi sa lovu — Harmonizácia kritérií uplatnenia článku 7 ods. 4 smernice 2009/147/ES — Obdobie zákazu lovu v Ligúrii“)

8.1.2018   
            
            
               SK
            
            
               Úradný vestník Európskej únie
            
            
               C 5/42
            
         Uznesenie Všeobecného súdu z 26. októbra 2017 – Federcaccia della Regione Liguria a i./Komisia
   (Vec T-570/15) (1)
   
   ((„Životné prostredie - Ochrana voľne žijúceho vtáctva - Druhy vtáctva, ktoré možno loviť - Podmienky, ktoré sa majú dodržať vnútroštátnymi predpismi týkajúcimi sa lovu - Harmonizácia kritérií uplatnenia článku 7 ods. 4 smernice 2009/147/ES - Obdobie zákazu lovu v Ligúrii“))
   (2018/C 005/57)
   Jazyk konania: taliančina
   
      Účastníci konania
   
   
      Žalobcovia: Federcaccia della Regione Liguria (Janov, Taliansko) a 10 ďalších žalobcov, ktorých mená sú uvedené v prílohe uznesenia (v zastúpení: A. Bruni, P. Balletti a A. Mozzati, advokáti)
   
      Žalovaná: Európska komisia (v zastúpení: G. Gattinara a C. Hermes, splnomocnení zástupcovia)
   
      Predmet veci
   
   Návrh podaný na základe článku 265 ZFEÚ na určenie, že Komisia neoprávnene neaktualizovala určité talianske údaje, obsiahnuté v dokumente týkajúcom sa kľúčových pojmov, vypracovanom výborom ORNIS, stanovenom v smernici Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, s. 7), návrh podaný na základe článku 263 ZFEÚ na zrušenie listu Komisie zo 6. októbra 2014, ktorý uvádza, že predĺženie obdobia lovu v Taliansku pre určité druhy vtáctva nie je v súlade s právnymi predpismi Únie a návrh podaný na základe článku 268 ZFEÚ na náhradu škody, ktorú žalobcovia údajne utrpeli v dôsledku neaktualizovania talianskych údajov Komisiou
   
      Výrok
   
   
               1.
            
            
               Žaloba sa zamieta.
            
         
               2.
            
            
               Federcaccia della Regione Liguria a ďalší účastníci konania, ktorých mená sú uvedené v prílohe, sú povinní nahradiť trovy konania.
            
         
      (1)  Ú. v. EÚ C 381, 16.11.2015.